open-index/open-wikipedia-markdown huggingface dataset:
Андон Андонов

**Андон Андонов** (,  -  , ) — македонски дисидент, претседател на Здружението на политички прогонувани граѓани за идеите на самобитноста на македонскиот народ.

## Животопис

Андонов е роден во Штип во 1924 година. Во 1948 година, скопскиот окружен суд го осудил на четири години затвор и принудна работа и на една година одземање на граѓанските и политичките права, со исклучок на родителските. Во пресудата било наведено дека Андонов бил припадник на непријателска група која се бори против уставниот поредок на ФНРЈ, со цел соборување на народната власт и создавање капиталистички систем на уредување. Андонов и други обвинети биле осудени поради создавање, како што проценил тогашниот суд, автономна Македонија, под закрила на Британија и САД. Една година претходно, со слична пресуда, во затвор завршил и неговиот брат, а потоа и нивниот татко, кој бил осуден како воен богаташ. На семејството Андонови им бил конфискуван имотот во Штип. Починал во Скопје на 10 декември 2010 година.

## Наводи

## Надворешни врски

*РЕХАБИЛИТАЦИЈА НА КОМУНИСТИЧКИТЕ ЖРТВИ  - Глобус

Категорија:Луѓе од Штип
Растворливост

[мини|130п|Растворање на [натриум хлорид во вода]]
**Растворливоста** е својство на супстанциите кои можат да се раствораат во одредени растворувачи под одредени услови.

## Поврзано
* Раствор

Категорија:Раствори
Категорија:Физички величини
Категорија:Хемиски својства
Виктор Луј

[мини|десно|250п|Големиот театар во [Бордо]]
**Виктор Луј** (фр. *Victor Louis*; 10 мај 1731 – 2 јули 1800) — француски архитект, добитник на Римската награда во 1755 г.

Меѓу позначајните негови дела се вбројува Големиот театар во Бордо (1780) и галериите на дворецот Пале-Ројал во Париз. Неговата полна биографија е објавена во 1881 во Бордо. Во 1770 се оженил со Мари-Емануел Беон, пијанистка и композитор.

## Наводи

Категорија:Француски архитекти
Категорија:Родени во 1731 година
Категорија:Починати во 1800 година
Категорија:Починати во Париз
Еутрофикација

[thumb|313x313px|Еутрофикацијата може да предизвика штетно цветање на алгите како на пр. во оваа река во [Ченгду, Кина.]]

**Еутрофикацијата** (ретко се среќава и под името **еутрофизација** или **еутрофија**; грч. *eutrophia* - здрава, адекватна исхрана) е процес кој се одвива во екосистемот на еден воден басен, при кој се зголемува количеството на хемиските материи кои се користат во минералната исхрана на растенијата (азот, фосфор), што доведува до зголемена биолошка продуктивност. При овој т.н. „**воден цвет**“ обилно се развиваат некои прилагодени видови на алги и за многупати ја зголемуваат својата биомаса (над 5.000g/м3), како резултат на што водата се обојува.

При еутрофикација настапуваат неколку заемно сврзани неблагопријатни ефекти во екосистемот. Силниот развиток на алгите од површината води до промена на светлинските услови за алгите од дното и тие угинуваат, образувајќи токсични материи. Причина за изумирањето како на алгите, така и на рибите и другите водни жители е и намаленото количество на кислород во водата. Се влошува и квалитетот на водата - таа повеќе не е погодна за пиење. Исто така, со таложењето на изумрениот биолошки материјал на дното и зголемувањето на наносот, водниот басен постепено се претвора во мочуриште, а потоа во копнен екосистем. Затоа овој процес е познат и како „стареење на езерата“.

Еутрофикацијата може да биде природна или предизвикана од човечката дејност.

* *Природната еутрофикација* протекува многу бавно и зависи од географската положба на водниот басен, честотата и количеството на врнежите, од карактерот на водособирниот басен.
* *Антропогената еутрофикација* протекува брзо, во рамките од неколку до десетина години. Од значење за зголемувањето на биогените елементи во водните басени е испуштањето на хемиски материи од фабриките, користењето на синтетички детергенти и употребата на вештачки земјоделски ѓубрива со фосфорна и азотна основа. Утврдено е дека околу 10-25% од азотот и 1-5% од фосфорот во вештачките ѓубрива се одмиваат од почвата и доспеваат до водните басени.

Во водните басени на Македонија, водниот цвет најчесто се должи на некои видови на модрозелени алги. Силно еутрофизирано (хипереутрофно) езеро е Дојранското Езеро, додека во Преспанското се забележува засилена еутрофикација поради силниот антропоген притисок и непреземањето мерки за заштита.

## Наводи


Категорија:Водна екологија
Категорија:Загадување на водата
Категорија:Хемија на животната средина
Слободан Чашуле

**Слободан Чашуле** ( во Скопје —  во ) — македонски новинар, политичар, министер за надворешни работи на Македонија во периодот 2001 — 2002 година.

## Животопис

Чашуле е роден во Скопје на 27 септември 1945 година. Тој е син на познатиот македонски писател Коле Чашуле. Во 1972 година, Чашуле го завршил своето образование на Папскиот католички универзитет во Лима, Перу.

## Кариера

* 1965 — 1967 — новинар и основател на ТВ Скопје.
* 1967 — 1974  — дописник на ТВ Скопје во Чиле и Перу.
* 1974 — 1980  — дописник за ТАНЈУГ во Латинска Америка и Карибите.
* 1980 — 1990  — главен уредник на ТАНЈУГ во Македонија.
* 1990 — 1994 — директор и главен уредник на македонското радио.
* јануари — април 1999 — Генерален директор на „Нова Македонија“ - Скопје.

На 30 ноември 2001, Чашуле станал Министер за надворешни работи на Македонија, четврти по ред во владата на Љубчо Георгиевски. Во 2002 година избран е за пратеник во Македонското Собрание, од страна на ВМРО - Народна партија.

Ззборува англиски, шпански, португалски, француски и италијански. Починал на 17 декември 2015 година во Мадрид, Шпанија.

## Наводи

## Надворешни врски

* Животопис на С.Чашуле на „SEE Online“ 
* Животопис на Чашуле на официјалното мрежно место на македонското Собрание

Категорија:Политичари од Скопје
Шенген (Луксембург)

мини|275x275пкс|Поглед кон Шенген
**Шенген** е мало село во југоисточен Луксембург. Се наоѓа во близина на тромеѓата на Луксембург, Германија и Франција.

Категорија:Градови во Луксембург
Идеален гас

**Идеален гас** е теоретски модел на гас во кој се занемаруваат силите на заемодејство меѓу честичките од кои е изграден (атоми, молекули), а самите честички се разгледуваат како материјални точки. Овој модел добро ги опишува својствата на реалните гасови, освен при екстремни притисоци и/или температури. На пример, при постојана температура и притисок, идеалниот гас дава најблиска слика за реалните гасови. Физичарите го користат овој модел бидејќи тој ги олеснува пресметките. Идеален гас не постои во природата.

## Видови

Има три основни класи на идеални гасови:

* класичен или идеален гас на Максвел-Болцман;
* идеален квантен гас на Бозе, кој се состои од бозони;
* идеален квантен гас на Ферми, кој се состои од фермиони.

### Класичен идеален гас

Својствата на идеалниот гас според молекуларно-кинетичката претстава се определуваат од физичките модели на идеалниот гас, во кои важат следните претпоставки:

* волуменот на честичките од гасот е еднаков на нула (односно, пречникот на молекулата \,d е занемарливо мал во споредба со средното растојание меѓу нив, nd^3 \to 0) ;
* импулсот се предава само при судири (односно, силите на привлекување меѓу молекулите се игнорираат, а силите на одбивање се јавуваат само при судирите);
* сумарната енергија на честичките од гасот е постојана (односно, нема пренос на енергија за сметка на преносот на топлина или зрачење).

Во овој случај, честичките на гасот се движат независно една од друга, притисокот кој гасот го врши врз ѕидот на садот во кој се наоѓа е еднаков на сумата од импулси во единица време, пренесена при судирот на честичките со ѕидот, а енергијата е сума од енергиите на честичките на гасот. Својствата на идеалниот гас се опишуваат со Клапејрон-Менделеевата равенка

::::\,p = nkT,

каде \,p — притисок, \,n — концентрација на честички, \,k — Болцманова константа, \,T — апсолутна температура.

Рамномерното распоредување на честичките од класичниот идеален гас се опишува од Болцмановата распределба:

::::\bar n_j  = ae^{ - },

каде \bar n_j — среден број на честичките, кој се наоѓа во \,j-та состојба со енергија \varepsilon _j, а константата \,a се определува од условите на нормализирање:

::::\sum{n_j}=N,

каде \,N — целосниот број на честички.

## Наводи

## Поврзано

* изопроцес
* Клапејрон-Менделеева равенка
* Клаузиусова равенка
* Внатрешна енергија

Категорија:Термодинамика
Арифхикмет Џемаили

**Арифхикмет Џемаили** (албански:*Arifhikmet Xhemaili*; ,  ) — македонски политичар и поранешен министер за култура на Македонија.

## Наводи

Категорија:Живи луѓе
Категорија:Луѓе од Боговиње
Категорија:Македонски политичари
Категорија:Македонски Албанци
Категорија:Министри за култура на Република Македонија
Категорија:Политичари од ДПА
Единица мерка

Во физиката и техниката, **единиците мерки** (**единици на физичките величини**, **единици на измерувањето**) се користат за стандардизирано претставување на резултатите од мерењата. Бројната вредност на физичката величина се претставува како однос на измерената вредност со некоја стандардна вредност, која се јавува како единица мерка. Бројот кој укажува на единицата мерка се нарекува именуван.

Се разликуваат основни единици мерки, кои се определуваат со помош на еталони, и производни (изведени) единици мерки кои се определуваат со помош на основните. Изборот на величини и количествата на основните единици може да биде произволен и да се определува според традицијата или согласноста. Постојат многу различни единици мерки кои се разликуваат по изборот на основните единици мерки.

Државата, како по правило, воспоставува какви било системи на единици. Метрологијата непрекинато работи на подобрување на постоечките единици мерки и основните единици и еталони.

Категорија:Метрологија
Библиски појас

**Библиски појас** е неформален израз за делот од САД во кој социјално-конзервативниото евангелско протестантство претставува значаен дел од културата, а редовната посета на црквите е исклучително голема.

Библијата појас се состои од голем дел од јужните сојузни држави, како и дел од југозападот на САД. За време на колонијалниот период (1607-1776), Југот бил упориште на Англиканската црква. Транзицијата во упориште на неангликанското протестантство се случила постепено во текот на следниот век.

## Дополнителни информации
*Randall Balmer; *Encyclopedia of Evangelicalism* Baylor University Press, 2004 &nbsp;
*Denman,  Stan. "Political Playing for the Soul of the American South: Theater  and the Maintenance of Cultural Hegemony in the American Bible Belt" *Southern Quarterly* (2004) v. 42, Spring, 64-72.
*Heatwole, Charles A. &nbsp;"The Bible Belt; a problem of regional definition" *Journal of Geography* (1978) 77; 50-5
*Christine Leigh Heyrman, *Southern Cross: The Beginnings of the Bible Belt* (Knopf, 1997)
*Samuel S. Hill, Charles H. Lippy, and Charles Reagan Wilson, eds. *[http://books.google.com/books?id=yx2EarrpKGUC&printsec=frontcover&dq=Encyclopedia+Of+Religion+In+The+South&hl=iw&ei=LCUMTaLJGsmD4Qb8iKyGAg&sa=X&oi=book_result&ct=result&resnum=1&ved=0CCUQ6AEwAA#v=onepage&q&f=false Encyclopedia Of Religion In The South]* (2005)
*Charles H. Lippy, ed. "Religion in South Carolina" (1993)
*George M. Marsden, *Fundamentalism and American Culture: The Shaping of Twentieth-Century Evangelicalism, 1870-1925* (1980).
*Jeffrey P. Moran; "The Scopes Trial and Southern Fundamentalism in Black and White: Race, Region, and Religion" *Journal of Southern History*. Volume: 70. Issue: 1. 2004. pp 95+.
*Chris C. Park; *[http://books.google.com/books?id=NsIzwBRdmFoC&lpg=PP1&dq=Sacred%20Worlds%3A%20An%20Introduction%20to%20Geography%20and%20Religion&hl=iw&pg=PP1#v=onepage&q&f=false Sacred Worlds: An Introduction to Geography and Religion]* Routledge, 1994
*Randy J. Sparks. *Religion in Mississippi* University Press of Mississippi for the Mississippi Historical Society, . 2001. ISBN 1-57806-361-2.
*William A. Stacey and Anson Shupe; "Religious Values and Religiosity in the Textbook Adoption Controversy in Texas, 1981" *Review of Religious Research*, Vol. 25, 1984
*Turner, Elizabeth Hayes; Women, Culture and Community: Religion and Reform in Galveston 1880-1920, 1997.
*Tweedie, S.W. (1978) Viewing the Bible Belt. *Journal of Popular Culture* 11; 865-76

Категорија:Религија во САД
Физичка величина

[мини|десно|250п|[Шублерот е направа за мерење на физичката величина должина, единица мерка е милиметар.]]
**Физичката величина** — количествена одлика на еден објект или појава во физиката, или, пак, резултат од некое мерење. Се изразува како производ од бројната вредност {M} и мерната единица [M]

:::M=\{M\}\;[M]

На пример, доколку имаме некаква моќност зададена како:

:*P* = 42,3 &times; 103 W = 42,3 kW,

тогаш во овој запис:

:*Р* — е ознаката за величината „моќност“
:42,3 &times; 103 — нејзината бројна&#768; вредност
:к — е ознака за претставката „кило-“, која одговара на 103
:W — е ознаката за ват, единица за моќност.

Во овој случај, под „мерење“ се подразбира процедура, при која на физичката величина ѝ се придава бројна вредност, при што се прави споредба со соодветна на неа вредност, означена како стандардна (прамерка или еталон). Поради ова, многу е важно да се установат стандардните вредности на основните физички величини. Тоа може да биде по различни начини и прифаќањето на еден начин е прашање на согласност. Списокот од стандардни вредности се нарекува систем на мерни единици.

## Видови физички величини

Во зависност од математичкиот апарат кој се користи од страна на набљудувачот за оценка и мерење на физичките величини, тие се делат на скаларни, векторни и тензорни:

* скалари - се одликуваат со фиксирана вредност (наречена уште и инваријант), без изразена насоченост и независни од набљудувачот. Пример за ваква величина е масата. Во класичната физика, масата, температурата, енергијата и густината на телата имаат постојана вредност за сите набљудувачи (за разлика од теоријата на веројатноста, каде енергијата и температурата зависат од набљудувачот, па затоа тие не се скалари);
* вектори - се одликуваат со фиксирана вредност и насока, како на пример брзина, забрзување, сила. Тие се изразуваат на различен начин во зависност од појдовниот систем на набљудувачот и за да се изедначат мерењата на различните набљудувачи е неопходно да се извршат векторски трансформации. Во класичната физика, интензитетот на електростатичкото поле е вектор (за разлика од теоријата на веројатноста, каде тој е тензор);
* тензори - карактеризираат такви својства на физичките објекти, кои при преод од еден појдовен систем во друг имаат потреба од преобразби со тензори. Пример за тензорна величина е диелектричната пропустливост во нехомогена средина.

Во зависност од својството „адитивност“ на дадена величина во системот и неговите потсистеми, физичките величини се делат на екстензивни и интензивни:

* *екстензивни* се величините чии вредности во потсистемите се сумираат за да ја дадат вредноста во системот — на пример, маса, волумен;
* *интензивни* се величините чија вредност во потсистемите е еднаква со вредноста во системот — на пример, температура, притисок.

Исто така, постојат и физички величини кои не се ниту екстензивни, ниту интензивни — на пример, должина, сила, време.

## Поврзано
* Мерење на физичките величини
* Физичка константа
Молекулска маса

[thumb|right|150px|Претпоставувајќи дека [водород и кислород имаат стандардни тежини, молекулската маса на водата е 18.01528&nbsp;-{u}-.]]
**Молекулска маса**, позната од порано и како **молекуларна тежина** —збир од атомските маси на сите атоми во една молекула. Се разликуваат релативна молекулска маса (не се изразува во единица мерка) и апсолутна молекулска маса (се изразува во кг, г или Da).

Моларната маса, меѓутоа, е збир од сите атомски маси на поединечните елементи од молекулата во еден мол честички и се изразува како маса на мол (најчесто g/mol).

## Релативна молекулска маса

Релативната молекулска маса е однос меѓу средната маса на формулната единка и 1/12 од масата на атомот на нуклидот 12C, односно релативната молекулска маса е еднаква на збирот од релативните атомски маси кои ја градат формулната единка.

Категорија:Маса
Категорија:Количество супстанција
Авогадров закон

**Авогадровиот закон** е еден од важните основни начела на хемијата, кој вели дека „еднакви волумени од различни гасови при еднаква температура и притисок содржат ист број на молекули“. Бил формулиран уште во 1811 година од страна на Амадео Авогадро (1776—1856), професор по физика во Торино.

Првата последица од Авогадровиот закон е: „еден мол од било кој гас при еднакви услови зазема ист волумен“. 

Поподробно, при нормални услови, односно при 0° С (273К) и 101,3 kPa, волуменот на 1 мол гас е еднаков на 22,4 l/mol. Овој волумен се нарекува моларен волумен на гасот или Vm. Пресметувањето на оваа величина при друга температура и притисок е можно со помош на Клапејрон-Менделеевата равенка:

: \frac{PV}{T} = \frac{101,3 kPa\cdot 22,4 L}{273 K}.

Втората последица од Авогадровиот закон е: „моларната маса на првиот гас е еднаква на производот од моларната маса на вториот гас и релативната густина на првиот гас во однос на вториот“.

Ова имало огромно значење за развитокот на хемијата, бидејќи овозможува да се определи парцијалната (делумна) тежина на телата кои се способни да преминуваат во гасовита или парообразна состојба. Ако со *m* ја означиме парцијалната тежина на телото, а со *d* неговата тежина во парообразна состојба, тогаш односот *m* / *d* би требало да биде постојан (константен) за сите тела. Експериментите покажале дека за сите изучувани тела кои преминуваат во пареа без да се разложат, оваа константа е еднаква на 28,9 (доколку како единица мерка се земе специфичната тежина на воздухот), но оваа константа е еднаква на 2 ако како единица мерка се земе специфичната тежина на водородот.

Категорија:Термодинамика
Категорија:Физички закони
Категорија:Хемиски закони
Категорија:Количество супстанција
Клапејрон-Менделеева равенка

**[[Состојбена равенка|Состојбената равенка]] на [[Идеален гас|идеалниот гас]]** или **[[Беноа Пол Емил Клапејрон|Клапејрон]]-[[Дмитриј Иванович Менделеев|Менделеевата]] равенка** е формула која ја утврдува зависноста меѓу притисокот, моларниот волумен и апсолутната температура на идеалниот гас. Равенката е следна:
: p\cdot V_M=R\cdot T,
каде
* \,p — притисок,
* \,V_M — моларен волумен,
* \,T — апсолутна температура, 
* \,R — универзална гасна константа.

Бидејќи V_M=\frac{V}{\nu}, каде \,\nu — количество супстанца, а \,\nu=\frac{m}{M}, каде \,m — маса, \,M — моларна маса, состојбената равенка го добива следниот вид:
: p\cdot V=\frac{m}{M}R\cdot T.
Во оваа форма, овој запис е познат како равенка (закон) на Клапејрон-Менделеев.

Во случај на постојана маса на гасот, равенката може да се запише во видот:
: \frac{p\cdot V}{T}=\nu\cdot R,
: \frac{p\cdot V}{T}=\mathrm{const}.
Последната равенка го носи името *обединет гасов закон*. Од него се изведуваат законите на Бојл-Мариот, Шарл и Геј-Лисак:
: T=\mathrm{const}\Rightarrow P\cdot V=\mathrm{const} — *[[Бојл-Мариотов закон]]*.
: p=\mathrm{const}\Rightarrow\frac{V}{T}=\mathrm{const} — *[[Геј-Лисаков закон]]*.
: V=\mathrm{const}\Rightarrow\frac{P}{T}=\mathrm{const} — *[[Шарлов закон]]* (втор Геј-Лисаков закон, 1808 г.).

Од гледна точка на хемијата, овој закон може да звучи поинаку: „волумените на гасовите кои стапуваат во хемиска реакција при еднакви услови (температура, притисок) се однесуваат еден кон друг и кон волумените на гасовитите соединенија кои се во фаза на образување како прости цели броеви“. На пример, 1 волумен на водород се соединува со 1 волумен на хлор, при што се образуваат 2 волумени на хлороводородна киселина:
: \,\mathrm{H}_2+\mathrm{Cl}_2=2\mathrm{HCl}.
1 волумен азот се соединува со 3 волумени водород, при што се добиваат 2 волумени амонијак:
: \,\mathrm{N}_2+3\mathrm{H}_2=2\mathrm{NH}_3.
: T=\mathrm{const}\Rightarrow p\cdot V=\mathrm{const} — *[[Бојл-Мариотов закон]]*.

Бојл-Мариотовиот закон е именуван во чест на ирскиот физичар, хемичар и филозоф Роберт Бојл (1627—1691), кој го открил во 1662 година, но исто така и во чест на францускиот физичар Едм Мариот (1620—1684), кој го открил овој закон независно од Бојл во 1677 година.

Во некои случаи (во гасната динамика) состојбената равенка на идеалниот гас може да се запише во следната форма:
: p=(\gamma-1)\rho\varepsilon,
каде \,\gamma — адијабатски показател, \,\varepsilon — внатрешна енергија на единица маса супстанца. 

Емил Амага покажал дека при високи притисоци однесувањето на гасовите се отклонува од Бојл-Мариотовиот закон. И оваа појава може да биде објаснета врз основа на молекуларни претстави.

Категорија:Физички закони
Категорија:Физички равенки
Категорија:Равенки
МАНАПО

**Македонското Народно Движење** (Македонски Народен Покрет) или **МАНАПО** било левичарско движење формирано во 1936 од страна на прогресивните македонски студенти кои студирале на универзитетите во Белград и Загреб во периодот помеѓу двете светски војни. 
 
Паралелно со комунистичките движења, почнувајќи од 1935 година, започнала и широката политичка активност на македонските студенти во Загреб, Белград и Скопје. Тие во Загреб во 1935 година и наредната година во Белград формирале истоимени културно-просветни друштва „Вардар“, кои активно дејствувале до април 1937, но поради својата национално-културна дејност биле забранети од властите во Кралството Југославија. Обидот такво друштво да се формира и во Скопје не наидел на одобрување од страна на факултетските власти во Скопје, поради што истиот завршил неуспешно.
 
Членовите на овие друштва, во 1936 година во Охрид одржале нелегален состанок на кој било формирано движењето на македонските студенти наречено **Македонски Народен Покрет** или **Македонско Народно Движење (**скратено МАНАПО), со политичка декларација како програмски документ, потпишана од околу 200 македонски студенти. 
 
На илегалниот состанок во Охрид, биле истакнати главните цели на МАНАПО: 
* будење на националната свест кај македонскиот народ и афирмација на македонскиот народен јазик; 
* борба за ликвидирање на монархофашистичката диктатура и големосрпската хегемонија и за демократизација на земјата; 
* борба за федеративно уредување на Југославија, во која вардарскиот дел на Македонија ќе стане одделна единка; 
* соработка со сите политички движења во Југославија коишто на македонскиот народ му го признаваат правото на слободен живот и економски развој; 
* воспоставување на дипломатски односи со СССР и борба против меѓународниот фашизам. 
 
МАНАПО имало обележје на народен фронт и било во непосредна врска со македонските комунисти. Тоа дејствувало во време кога комунистичката партиската организација во Вардарскиот дел на Македонија била десеткувана по големите провали во 1936 и 1937 година. Со зајакнувањето на КП во Вардарскиот дел на Македонија (1939) МАНАПО постепено исчезнало од политичкиот живот. 
 
За време на Народно-Ослободителната Војна најголемиот дел од членовите и’ се придружиле на Комунистичката Партија на Југославија и зеле активно учество во неа.

Во чест на организацијата, неколку улици го носат нејзиното име. Една од нив е улица МАНАПО во Скопје.
 
## Наводи


Категорија:Македонија
Долна Рајна

**Долна Рајна** (француски: *Bas-Rhin*, алзашки: *Unterelsàss*) е департман во Франција — најнаселениот во областа Алзас на денешниот регион Голем Исток. Населението брои 1.079.013 жители (2006).

## Историја
Долна Рајна е еден од 83 департмани создадени на 4 март 1790 г. во текот на Француската револуција.

Кон средината на 1790-тите, по француската окупација на сета лева страна на Рајна, северната граница на департманот е поместена уште посеверно, преку Лаутер, па сè до реката Квајх, опфаќајќи ги подрачјата на Анвајлер на Трифелс, Ландау, Бад Бергцаберн и Верт на Рајна. Но по вториот пораз на Наполеон во Битката кај Ватерло (1815), Виенскиот конгрес ѝ ги доделува териториите северно од Лаутер на Баварија, како и териториите аво соседната покраина Рајнска област-Пфалц.

Во 1871 г. департманот е присоединет кон Германија (по поразот на Франција во Француско-пруската војна) и така останува сè до крајот на I светска војна (1918). За време на II светска војна департманот повторно станува дел од Германија (1940-1945) за потоа конечно да ѝ биде вратен на Франција.

## Географија
Реката Рајна отсекогаш играла важна историска и стопанска улога во овој крај. Таа воедно ја образува источната граница на департманот. Во околината се простираат и падините на Вогезите.

Северно од Долна Рајна се протега Фалечката шума во германската сојузна покраина Рајнска област-Пфалц, а на исток се наоѓа покраината Баден-Виртемберг. На југ е департманот Горна Рајна, градот Колмар и јужен Алзас, а на запад е депарманот Мозел.

## Поврзано
* Општини во Долна Рајна
* Окрузи во Долна Рајна
* Кантони во Долна Рајна
* Горна Рајна

## Надворешни врски
* Страница на генералниот совет  
* Страница на префектурата  
* 


Категорија:Департмани на Големиот Исток
Категорија:Држави и територии настанати во 1790 година
Владимир Пешевски

**Владимир Пешевски** ( во Скопје) — македонски политичар и вицепремиер за економски прашања на Владата на Република Македонија во периодот 2009–2017.

## Животопис
Во 1993 година дипломирал на електротехнички факултет во Скопје, на насока енергетика. По завршувањето, тој се запишал и на магистарски степен на обука. Во 2001 година завршил магистратура по деловна администрација на универзитетот од Шефилд, Англија – програма на Градскиот колеџ во Солун.

Веднаш по неговото дипломирање, во 1993 година, тој започнал научно истражувачка кариера. Како асистент во Истражувачкиот центар за нови технологии при Македонска академија на науки и уметности работи на проекти од областа на енергетиката, со акцент на енергетски стратегии, дистрибутивни системи за електрична енергија, обновливи извори на енергија и заштита на човековата средина. Од 1996 година работи при проект на УСАИД како консултант за стратешки менаџмент и финансии давајќи консултантски услуги на преку 50 македонски претпријатија. Во 1998 година, тој станал генерален директор на СЕАФ Македонија и успешно раководил со овој меѓународен инвестициски фонд за директни инвестиции со фокус на приватни компании од Македонија. Во 2006 година ја презел функцијата генерален директор и партнер на СЕАФ Фондот за Јужен Балкан.

Неговото богато професионално искуство го надополнуваат и членувањето во првиот избран состав на Одборот на директори на Американската стопанска комора во Македонија, членувањето во Националниот совет за конкурентност и претприемништво, како и својството предавач по предметот Стратешки менаџмент во периодот 2004-2006&nbsp;г.на магистерските студии на Универзитетот од Шефилд (програма на Градскиот колеџ во Солун).

Од јули 2009 до јуни 2017 година бил на функција вицепремиер задолжен за економски прашања во Владата на Република Македонија. Говори англиски, руски и словенски јазици од балканскиот регион. Оженет, татко на три деца.

## Наводи

Категорија:Политичари од Скопје
Категорија:Состав на Владата на Република Македонија од 2008
Категорија:Состав на Владата на Република Македонија од 2011
Категорија:Македонски министри
Категорија:Политичари од ВМРО-ДПМНЕ
Категорија:Вицепремиери на Македонија
Категорија:Апсолвенти на Факултетот за електротехника и информациски технологии - Скопје
Категорија:Магистри на Шефилдскиот универзитет
Љупчо Димовски

**Љупчо Димовски** ( во Велес) — македонски политичар, економист. Тој моментално ја извршува функцијата министер за политички систем и е водач на Социјалистичка партија на Македонија.

## Животопис
Љупчо Димовски е роден на 9 април 1959 година во Велес. Неговата кариера опфаќа повеќе од три децении работа во различни области, вклучувајќи економија, финансии и јавна администрација.

Димовски стекнал високо образование на Факултетот за економски науки при Универзитетот „Кирил и Методиј“ во Скопје, каде што специјализирал областа на меѓународните финансии, банкарство и финансиско-сметководствено работење.

Неговата професионална кариера започнала во 1987 година во „Технометал - Вардар” А.Д. – Скопје каде работи како комерцијален референт. Преку својата работа, тој брзо напреднал и станал помошник директор на Секторот за електротехнички стоки. Од 1998 до 2004 година, тој работел и како генерален директор на „Електронска индустрија - Скопје”. Од 2005 до 2008 година, тој бил генерален директор и на Јавното претпријатие „Паркови и зеленило” – Скопје, каде што управувал со сите активности на претпријатието.

Неговата политичка кариера започнала во 2008 година, кога станал заменик министер за транспорт и врски. Во 2009 година, пак, тој бил назначен за министер за земјоделство, шумарство и водостопанство, позиција која ја извршувал до 2014 година.

Од 2014 година до 2024 година, Димовски бил пратеник во Собранието на Република Македонија. Во 2024 година Љупчо Димовски бил избран за вицепремиер и министер за политички систем.

## Наводи

Категорија:Живи луѓе
Категорија:Политичари од Велес
Категорија:Состав на Владата на Република Македонија од 2008
Категорија:Состав на Владата на Република Македонија од 2011
Категорија:Македонски министри
Категорија:Политичари од СПМ
Категорија:Пратенички состав 2014-2016
Категорија:Пратенички состав 2016-2020
Категорија:Апсолвенти на Економскиот факултет - Скопје
Роберт Алаѓозовски

**Роберт Алаѓозовски** ( во ) — македонски есеист, раскажувач, критичар и преведувач. Во периодот од 1 јуни 2017 до  4 јуни 2018 година бил Министер за култура на Република Македонија.

## Животопис
Алаѓозовски е роден на 27 октомври 1973 година во Струмица. Магистрирал на катедрата за општа и компаративна книжевност при Филолошкиот факултет „Блаже Конески“ во Скопје (на тема „*Теориско-поетички аспекти на македонската постмодернистичка проза*“. Автор е на: зборникот уметнички и неуметнички текстови „*Флорилегиј*“ (во издание на Блесок); преку 150 рецензии, критики, есеи, прилози и дузина студии од областа на филмот, литературата, театарот и од интердисциплинарни теми, објавени во повеќе весници и списанија; неколку преводи на текстови и книги.

За својата работа и залагање  ги има добиено следниве признанија: награда на поетскиот фестивал „Поткозјачки средби“, Куманово (1994); откупна и втора награда на Конкурсот за краток расказ на „Студентски збор“, (1996 и 1997 година). Застапен е во антологијата на краток расказ на Катица Ќулавкова „Царски Рез“.

## Наводи

## Надворешни врски

Категорија:Писатели од Струмица
Категорија:Македонски есеисти
Категорија:Македонски раскажувачи
Категорија:Македонски критичари
Категорија:Македонски преведувачи
Категорија:Македонски писатели
Категорија:Политичари од СДСМ
Категорија:Апсолвенти на универзитетот „Св. Кирил и Методиј“
Категорија:Магистри на Филолошкиот факултет „Блаже Конески“ - Скопје
Бујар Османи

**Бујар Османи** (роден на  во Скопје) — македонски хирург и политичар, и поранешен министер за надворешни работи на Република Македонија.

## Образование
* 2008– асистент по предметот Хирургија на Медицинскиот факултет во Скопје
* 2006– специјализација по општа хирургија на Медицинскиот факултет во Скопје
* 2004– последипломски студии на Медицинскиот факултет во Скопје, отсек хирургија
* 1997–2004 – Медицински факултет при Универзитетот „Св. Кирил и Методиј“ во Скопје, општа медицина
* 1993–1997 – ДМУЦ „Д-р Панче Караѓозов“ – Скопје, медицински техничар–сестри

## Работно искуство
* ноември 2006 – ноември 2007, Клинички и истражувачки соработник на професор Брајан Р. Давидсон, Оддел за хирургија, единица за хепато-билио-панкреатична хирургија, Royal Free Hospital, Хампстед, Лондон, Обединетото Кралство
* 2004 – продолжува, Специјална Болница за хируршки болести „Св. Наум Охридски“ - Скопје Работна единица: општа и абдоминална хирургија
* октомври 2004 – декември 2004, ДМУЦ „Д-р Панче Караѓозов“ - Скопје како предавач по микробиологија, фармакологија и гинекологија
* 1998–2003, Здружение на млади „Фан С. Ноли“ како секретар на здружението

## Министер за надворешни работи
На 17 јули 2022 година, министерот Османи заедно со министерската за надворешни работи на Бугарија, Теодора Генчовска, потпишаа втор протокол за имплементација на член 12 од Договорот за пријателство со Бугарија, што стана услов за Бугарија да ја одобри преговарачката рамка за ЕУ. Протоколот предвидува дека следната Меѓувладина конференција за комплетирање на фазата на отворање на преговорите за членство на Македонија во ЕУ да се одржи откако во сила ќе влезe измената на Уставот за вклучување на оние нејзини граѓани кои живеат на територијата на државата и се дел од други народи, како што е бугарскиот народ.

## Наводи

Категорија:Живи луѓе
Категорија:Политичари од Скопје
Категорија:Состав на Владата на Република Македонија од 2008
Категорија:Македонски министри
Категорија:Македонски Албанци
Категорија:Политичари од ДУИ
Категорија:Апсолвенти на Медицинскиот факултет - Скопје
Категорија:Магистри на Медицинскиот факултет - Скопје
Категорија:Вицепремиери на Македонија
Џељаљ Бајрами

**Џељаљ Бајрами** ( во Куманово) — македонски политичар.
## Животопис

Џељаљ Бајрами дипломирал на Правниот факултет на Државниот универзитет во Тетово во 2002 година. Од 2002 до 2005 година волонтирал во Основниот суд во Куманово, од 2005 до 2006 година бил професор во Средното економско училиште „Перо Наков“ во Куманово. Од 2006 до 2007 година работел во централата на Јавното претпријатие „Македонија пат“ во Скопје, а од потоа и како адвокат. Потоа бил Министер за труд и социјална политика во периодот 27 јули 2008 до 28 јули 2011 година, како и заменик министер за внатрешни работи.

Категорија:Живи луѓе
Категорија:Политичари од Куманово
Категорија:Состав на Владата на Република Македонија од 2008
Категорија:Министри за труд и социјална политика на Република Македонија
Категорија:Македонски Албанци
Категорија:Политичари од ДУИ
Неџати Јакупи

**Неџати Јакупи** — македонски политичар и министер за животна средина во периодот 2008–2011.

## Наводи

Категорија:Живи луѓе
Категорија:Македонски политичари
Категорија:Состав на Владата на Република Македонија од 2008
Категорија:Македонски министри
Категорија:Македонски Албанци
Категорија:Југословенски Албанци
Категорија:Политичари од ДУИ
Категорија:Апсолвенти на универзитетот „Св. Кирил и Методиј“
Соња Манџук

**Соња Манџук** — македонска писателка, поетеса и колумнист.
## Животопис
Соња Манџук родена е во 1966 година во Скопје. Работи како колумнист во интернет-порталот „Слободен свет“.
## Творештво
* „Воопшто без“, (поезија, 1989 г.)
* „Земјовање, (поезија, 1991 г.)
* „Деан Кингер: сместен во смешна куќа“, (новела, 1994 г.)
* „Стилски вежби“ (збирка раскази, 2013 г.)
* „Насон прочитана книга“, (роман, 2019 г.) 
## Награди и признанија
* Награда „Пегаз“ - за најдобар необјавен роман на годината во Македонија за 2019 година за романот „Насон прочитана книга“.
* Награда за најдобра новела на анонимен конкурс, распишан од издавачката куќа „Феникс“ во 1993 година за новелата „Деан Кингер: сместен во смешна куќа“.
* Прва награда на конкурсот на „Студентски збор“ во 1992 година, за расказот „Затвори го добро фрижидерот“.
* Во најтесен избор за наградата „Стале Попов“ за најдобро прозно дело за збирката раскази „Стилски вежби“.
## Наводи

## Надворешни врски
* Соња Манџук: „Пегаз“ го издигна романот „Насон прочитана книга“, но и прелетува во неговата приказна
* Книжевни разговори со Соња Манџук

Категорија:Македонски писателки
Категорија:Македонски поетеси
Категорија:Луѓе од Скопје
Бранивое Јовановиќ-Брана

мини|Четник Бранивое Јовановиќ-Брана.
**Бранивое Јовановиќ-Брана** бил војвода на Српскиот комитет на четничката акција .

## Животопис

Војводата Брана е роден во близината на Пожаревац. Завршил основно училиште, гимназија во Белград и воена академија. Бил меѓу првите четници кој навлегле во Македонија.

Учествувал во Битката кај Челопек, а тоа му донело популарност меѓу населението. Војводата Брана заедно со Богдан Југовиќ во 1905 година се нашле во селото Петралица.

Меѓутоа некој ги пријавил на Турците и тие ги обиколиле во куќата по што таа била запалена. Војводата Брана и неговите четници изгореле. Следниот ден нивните тела биле извлечени и закопани на селските гробишта. Бранивое Јовановиќ-Брана имал 27 години кога починал, а неговата смрт и смртта на неговите четници долго била пеена меѓу населението. Починал на  година.

Меѓу двете светски војни, во Македонија бил популарен драмскиот текст *Војводата Брана*.

## Извори


Категорија:Војводи на Српскиот комитет на четничката акција
Категорија:Родени во 1883 година
Универзална гасна константа

**Универзалната гасна константа** (R) е физичка константа која ја претставува работата што ја врши 1&nbsp;mol на идеален гас при изобарно (при постојан притисок) зголемување на неговата температура за 1 К степен (види Клапејрон-Менделеева равенка). Врската меѓу универзалната гасна константа и Болцмановата константа k_B е
:\,R = k_B\cdot N_A,
каде N_A e Авогадровиот број. Вредноста и е:
:\,R = 8{,}314472\ \mathrm{J\ mol^{-1}\ K^{-1}}
Вредноста на универзалната гасна константа е првично емпириски определена, како коефициент на пропорционалност во равенката за состојбата на идеалниот гас. Константата се нарекува универзална бидејќи е иста за сите идеални гасови.

## Поврзано

* Болцманова константа
* Авогадров број
* Клапејрон-Менделеева равенка

Категорија:Термодинамика
Категорија:Физички константи
Категорија:Количество супстанција
Цене Марков

мини|десно|Цене Марков
**Цене Марков** бил српски војвода на Српскиот комитет на четничката акција .

## Животопис

Тој е роден во 1864 година во околината на Тетово. До своите 15 години живеел во родното место. Потоа заминал на печалба во Бугарија и Русија. Во Русија завршил подофицерска школа и бил војни, а потоа повторно заминал за Бугарија по што се вратил во родниот крај. По враќањето во Македонија како деец на Македонската револуционерна организација земал учество во борбата против Османлиското Царство.

Со навлегувањето на првите српски чети во Македонија, преминал на страната на Српскиот комитет на четничката акција и како српски војвода на левата стран на реката Вардар војувал против четите на Македонската револуционерна организација.

Во почетокот на Првата балканска војна бил претходница на српската војска и ги нападнал туските караули. Во почетокот на Првата светска војна во Белград учествувал во борбата против војската на Австроунгарија, а потоа бил испратен за Македонија за да се спротивстави на ВМРО.

По крахот на Србија во 1915 година, дејците на ВМРО го нападнале кај Тетово, меѓутоа останал жив и заминал за Албанија.

Бил на Солунскиот фронт, а при минубвањето низ Битола се оженил, меѓутоа морал да ја напушти и со српската војска да замине на север. По враќањето во родното село Јелошник затекнал пустош, неговата куќа и дел од селото биле запалени.

## Извори


Категорија:Војводи на Српскиот комитет на четничката акција
Категорија:Србомани
Категорија:Родени во 1864 година
Доксим Михајлов

мини|Српскиот четник Доксим Михаиловиќ
**Доксим Михајловски-Крцкоски** бил србоман, деец и војвода на Српскиот комитет на четничката акција.

## Животопис

Тој е роден во Галичник. Богословско-учителска школа завршил во Призрен. До крајот на 1904 година бил српски учител во родниот крај. Со навлегувањето на српските чети во Македонија се вклучил во Српскиот комитет на четничката акција и учествувал во Битката кај Челопек.

Потоа заминал за Света Гора и станал управник на манастирски имот. Повторно се вратил во Македонија и се оженил. Станал управник на српско училиште во Гевгелија, а потоа се занимавал со трговија по Грција и Малта. Грчкиот и турскиот јазик ги научил како дете, а подоцна ги научил арапскиот и италијанскиот.

По започнувањето на Балканските војни основал чета и се приклучил на војводата Вук. Се борел против Турците на Козјак. Загинал на вториот ден од Битка кај Куманово на . Погребан е на едно ритче над селото Младо Нагоричане. Во 1927 година посмртните остатоци му се префрлени и закопани во гробница во својот роден крај Галичник.

## Извори

Категорија:Војводи на Српскиот комитет на четничката акција
Категорија:Србомани
Категорија:Родени во 1883 година
Јован Долгач

**Јован Цветковски**, познат како **Јован Долгач** ― македонски (србомански) војвода на Српскиот комитет на четничката акција во Западна Македонија.

## Животопис

Долгач е роден во селото Кошино, Прилепско. Како млади со својот брат Змејко криумчареле оружје, а потоа влегле во ВМРО со цел да се борат против Османлиите и албанските качаци.

До 1904 тој бил член на ВМРО. Влегол во Српскиот комитет на четничката акција затоа што злоупотребил голема сума пари на ВМРО.

Во 1906 година, тој го убил сопствениот брат Змејко, војвода на Македонската револуционерна организација, бидејќи не сакал да премине на српска страна.

Учествувал во борбите кај Мукоса во 1905 и Крапа во 1906.

Во 1905 година, по долги натегања, тој го убил војводата Максим Костов.. Учествувал во Балканските војни, но српските власти го уапсиле бидејќи се обидел да убие еден Бошњак, кој го сметал за Турчин .

Во текот на Првата светска војна во есента 1915 година во родното село, тој бил заробен од чета на ВМРО и бил ликвидиран заедно со целото жандармериско одделение.

## Наводи
Други наводи: http://www.srpsko-nasledje.rs/sr-c/1998/12/article-11.html 

Категорија:Родени во 1860 година
Категорија:Починати во 1915 година
Категорија:Луѓе од Кошино
Категорија:Починати во Кошино
Категорија:Војводи на Српскиот комитет на четничката акција
Категорија:Србомани
Глигор Соколов

**Глигор Соколов Ламев** (србизирано: **Глигор Соколовиќ**) — деец на македонското револуционерно движење, србоман, учесник во Мелничкото востание на Македонскиот комитет, четник на Македонската револуционерна организација, а подоцна се вклучува во Српскиот комитет на четничката акција.

## Животопис

Григор е роден околу 1870 година во прилепското село Небрегово. Останал без образование и бил самоук. Станал четник кај Дедо Димо и во 1895 година учествувал во Мелничкото востание на Македонскиот комитет.

Во 1897 година бил четник кај Ст. Павлов во Кратовско, а во 1900 година бил во четата на Мирче Ацев во Прилепско. Во текот на Илинденското востание бил четник во обединетата чета на Сотир Атанасов, Атанас Мурџев, Никола Пушкарев, Крсто Лазаров, Димитар Ганчев и други.
мини|лево|Писмо од Богдан Раденовиќ во кое ја изнесува тешката положба на населението од Кичевската и Прилепската каза, од арнаутските зулуми, и моли да се одобри повторно излегување на четите на Глигор Соколовиќ и Дане Крапче. (27 октомври 1909)

По расправијата со војводата Мурџев заминал за Србија и таму од страна на Милорад Гоќевац бил вклучен во Српскиот комитет на четничката акција . По вклучувањето во Српскиот комитет организирал чета составена од разни компромитирани работници на Македонската револуционерна организација.

Во текот на летото 1904 година Боби Стојчев, по барање на Борис Сарафов, му дозволил Григор да има пристап до курирските служби на Македонската револуционерна организација. Григор себеси се претставувал за војвода на чета која била испратена од македонското друштво во Ниш.

Григор Соколов ги елиминирал војводите од Македонската револуционерна организација Стефан Димитров, Панчо Константинов, Георги Ацев, а по негова наредба е убиен и војводата Петар Радев - Пашата.

Григор Соколов е убиен на патот од Прилеп за Небрегово во јули 1910 година од турскиот терорист Шериф (или Шукри), поврзан со деецот на Македонската револуционерна организација, Петар Ацев.

Неговиот најстар син Андон бил доброволец во српската армија во текот на Првата балканска војна . Блаже Конески е внук на Глигор Соколов.

## Извори


Категорија:Војводи на Српскиот комитет на четничката акција
Категорија:Луѓе од Небрегово
Категорија:Србомани
Лазар Кујунџиќ

мини|десно|Лазар Кујунџиќ
**Лазар Кујунџиќ** бил војвода на Српскиот комитет на четничката акција.

## Животопис
Лазар е роден во селото Ораховац во близината на Призрен. Основно училиште завршил во родното местп. Богословско училиште завршил во Призрен. Бил учител во Призрен и Кичево.

По влегувањето на првите срспки чети се приклучил на Српскиот комитет на четничката акција. Учествувал во Битката кај Челопек, а потоа со војводата Саватије и Милановиќ се засолнил на Косово.

На Спасовден нивната чета се нашла во Велика Хоча. Четата ја примил Албанецот Лања Укин кој им дал беса (збор) дека во неговата куќа нема да им се случи ништо. Меѓутоа ги пријавил на Турците и тие ја обиколиле куќата.

Бидејќи не сакале да се предадат куќата била запалена и Лазар Кујунџиќ зедно со останатите четници изгорел.

## Извори


.

Категорија:Војводи на Српскиот комитет на четничката акција
Категорија:Родени во 1880 година
Категорија:Починати во 1905 година
Воин Поповиќ-Вук

**Воин Поповиќ - Вук** (срп. *Војин Поповић-Вук*) бил српски војвода на Српскиот комитет на четничката акција, учествува во Борба за Македонија, Балканските војни и Првата светска војна .

## Животопис

Поповиќ е роден во селото Сиеница. Таму го завршил трето одделение, меѓутоа неговото семејство морало да бега и тие се населиле во Крагуевац. 
мини|лево|150п|Вук во четнича облекамини|лево|150п|Споменикот на Вук во Белградмини|десно|350п|Четата на војводата Вук
Таму го довршил основното училиште и шести клас гимназија. Потоа завршил воена академија.

На 3 ноември 1901 година бил унапреден во подпоручник и поставен на должноста командант на вод во XI пешадиски полк *Караѓорѓе* во Крагуевац.

По навлегувањето на првите српски чети се вклучил во Српскиот комитет на четничката акција. Во пролета 1905 година во Македонија навлегол со четата на Борка Паштровиќ.

Своето борбено кршевање го имал во Битката кај Челопек.

Во текот на својот живот учествувал во битките кај Куманово, Битола, Елбасан, Гавдеран, Дуката, Курјачица, Завлак, Белград, Власино, Албанија, Кајмакчалан, Сива Стена и Грунише каде и загинал.

Неговото тело било закопано на српските војнички гробишта на Зејтинлик, а во септември 1923 година биле пренесени на Новите гробишта во Белград. Војводата Вук има свој споменик во Белград и Ниш.

Вук бил неколкупати одликуван: орден „Караѓорѓева ѕвезда“ со мечеви од III ред, Златен медал за храброст, Медал на крал Петар I, руски ореден „Св. Станислав“ од трет ред, а носител е и на францускиот „Воен крст“ на Корпусниот ред.

## Извори


## Надворешни врски
*„Клону рука у војводе Вука“, Илија Трифуновић, Српско наслеђе, историјска свеска, број 12, децембар 1998.
*Арчибалд Рајс: На сахрани војводе Вука 
*Четници војводе Војина Поповића 
*"Јунаци Кајмакчалана", Новица Пешић, *Вечерње новости*, фељтон, 2006.

Категорија:Војводи на Српскиот комитет на четничката акција

Категорија:Срби од Балканските војни
Категорија:Срби од Првата светска војна
Категорија:Погребани на Новите гробишта (Белград)
Ивица Антески

**Ивица Антески** (, ) — македонски поет, книжевен критичар и новинар.

## Животопис

Ивица Антески е роден е на 13 септември 1976 година во Тетово. Пораснал во Гостивар каде што завршил основно и средно Електротехничко училиште. Во 1996 година се запишал на Филолошкиот факултет во Скопје и живеел на релацијата Гостивар - Скопје. Антески почнал да работи како новинар, рецензент, уредник и преведувач за дневните весници „*Дневник*“, „*Македонија денес*“ и „*Нова Македонија*“, студентските весници „*Студентски збор*“ и „*Лоза*“, за „*Млад борец*“, во дневниот весник „*Време*“. 
Работел како новинар, но и како одговорен уредник на дневниот весник „*Шпиц*“.
Во раната 2009 година, Антески ја пронашил својата нова страст и полека навлегол во светот на тангото. 
Моментално е инструктор по танго како и реномиран танго диџеј.

## Творештво

Ивица Антески пишува поезија, куси раскази, како и книжевни рецензии. Досега објавил четири книги:
* "*Физиката на грозјето*" (1998, поезија, награда за најдобра дебитантска збирка во Македонија за таа година),
* "*Растителни квадратни корени*" (1999, поезија),
* "*Облаци или пена за бричење*" (2001, поезија), и
* "*Линеарни безредија*" (2003, поезија.)

## Наводи

Категорија:Живи луѓе
Категорија:Луѓе од Гостивар
Категорија:Македонски поети
Категорија:Македонски новинари
Категорија:Македонски уредници
Категорија:Апсолвенти на Филолошкиот факултет „Блаже Конески“ - Скопје